Groet van die walvisse | Toortsie, Kameel en Bokbaaivygie se blog
← En só hou ons toe fees.
‘n Oudheid met oë soos diamante →
Groet van die walvisse	Posted on September 8, 2015	by Toortsie Ek het besoek ontvang van ‘n Egiptenaar en wou darem graag iets van die omgewing vir hom wys. Ons is toe na die De Hoop Natuurreservaat, ons kon nie lank vertoef nie, want tyd was beperk.
Vir die eerste keer in sy lewe sien hy toe… elande… sebras… volstruise (weet nie of dit die eerste keer was nie.)
‘n Hoogtepunt was natuurlik die walvisse, iets wat hy ook nog nooit gesien het. Dis die ding van Koppie Alleen, hy stel jou nooit teleur nie! As ‘n mens net reguit gekyk het, sonder om jou oë te draai, het jy vier walvisse gesien. Daar was BAIE! Sommige het net gelê, ander het met die sterte in die lug geswaai, party het gespring uit die water, geblaas… Toe ons begin terugstap, gebeur iets wat ek nog nooit gesien het nie. Ek het al gesien en gehoor dat hulle met hulle vin op die water slaan, maar hulle kom almal nader geswem en die een na die ander slaan hulle met hulle vin op die water, dat dit weergalm. Mens sou sweer hulle hou ‘n kompetisie… of dalk het hulle die boodskap uitgestuur dat daar ‘n Egiptenaar op die wal is, die ander moet kom kyk? Ek weet nie! Hulle het net aangehou en aangehou. 🙂
My niggie vertel dat die ou mense gesê het die walvisse bring ‘n boodskap. Dalk was dit ‘n boodskap van seën, A Message of Blessings vir die mense in Egipte, spesiaal hier van die suide af? Wie weet?
Soos dit nou nie op hierdie foto lyk nie… hier is BAIE walvisse!
A Toortsie is a small flashlight, like a torch.	View all posts by Toortsie →	This entry was posted in Overberg. Bookmark the permalink.	← En só hou ons toe fees.
16 Responses to Groet van die walvisse
seegogga sê:	September 8, 2015 om 6:36 vm	Ek het dit ook al so gesien daar. Wat ‘m belewenis!
Antwoord	perdebytjie sê:	September 8, 2015 om 6:48 vm	Ons gaan Oktober De Hoop toe.Ek het nog net een keer ‘n walvis gesien,dus is ek baie opgewonde.
Antwoord	Toortsie sê:	September 8, 2015 om 7:04 vm	Ek hoop van harte julle is gelukkig! Ek is nie seker tot wanneer hul daar is nie.
Antwoord	perdebytjie sê:	September 8, 2015 om 2:55 nm	Blykbaar tot so einde Oktober.Dalk is ons gelukkig!
Antwoord	annie260264 sê:	September 8, 2015 om 8:30 vm	Joe, dis wonderlik! Kan net dínk die verwondering van jou gas!
Antwoord	HesterLeyNel sê:	September 8, 2015 om 9:13 vm	Ek wens ons kon ook die walvisse van so naby af sien. Ons sien baie van hulle hier onder verbyswem en speel in die water, maar dis te ver om hulle mooi waar te neem.
Antwoord	Toortsie sê:	September 8, 2015 om 9:14 vm	Dieselfde by Struisbaai. Net op ‘n afstand
Antwoord	Christina B sê:	September 8, 2015 om 11:11 vm	Ons sien hulle soms hier tussen die land en Rottnest Island maar daar’s nie so baie bymekaar soos jy beskryf nie, dit moet ‘n ongelooflike belewenis wees.
Antwoord	shadowwhisper sê:	September 8, 2015 om 12:30 nm	Ek het toe ek klein was laas ‘n walvis in lewende lywe in die see gesien… sal dit nooit vergeet nie
Antwoord	Toortsie sê:	September 8, 2015 om 12:31 nm	Oee woon jy ver van die see af?
Antwoord	shadowwhisper sê:	September 8, 2015 om 12:32 nm	Ja, ek is ‘n Pretorianer 🙂 EK is meer ‘n bosveld wolf as ‘n strandjutwolf lol
Antwoord	Kameel sê:	September 8, 2015 om 1:15 nm	Ek is nou baie bly vir daardie Egiptenaar; dink net hoe ‘n lekker storie het hy om te vertel. 🙂
Antwoord	Toortsie sê:	September 8, 2015 om 1:15 nm	Ja, ek dink sy verblyf in SA is spesiaal. Orals word hy met ope arms ontvang.
Antwoord	Spokie sny spoor sê:	September 9, 2015 om 11:58 vm	Ja – ons is baie bevoorreg in SA met al die natuurskoon een diere.
Antwoord	Toortsie sê:	September 9, 2015 om 2:01 nm	Ek het vergeet om die kraanvoëls te noem!
Antwoord	karen sê:	September 12, 2015 om 4:40 nm	Lekker storie! Ek was vroeër die jaar by ‘n vriendin op Maui. Een oggend op die strand lê ek en boek lees, toe daar sommer naby die vlakwater ‘n walvis met sy stert begin slaan op die water. Almal kyk en neem foto’s en hy gaan aan en aan en aan. Later is dit al amper 5 minute, en mens voel amper sleg om te dink “ok, hy kan maar nou ophou” want mens sit daar vasgenael en my boek was so interessant, hehe.